open-index/open-wikipedia-markdown huggingface dataset:
ראנוצ'ו השני פארנזה, דוכס פארמה

**ראנוצ'ו השני פארנזה, דוכס פארמה** (באיטלקית: **Ranuccio II Farnese**; 17 בספטמבר 1630 – 11 בדצמבר 1694), היה דוכס פארמה בין השנים 1646–1694, ודוכס קסטרו בין השנים 1646–1649.

## ביוגרפיה
ראנוצ'ו נולד ב-17 בספטמבר 1630 בפארמה, לאודוארדו פארנזה, דוכס פארמה ולמרגריטה דה' מדיצ'י, בתם של קוזימו השני דה מדיצ'י, הדוכס הגדול של טוסקנה ומריה מגדלנה, ארכידוכסית אוסטריה. בשנת 1646 מת אביו, וראנוצ'ו עלה לשלטון במקומו, תוך שדודו, פרנצ'סקו מריה פארנזה, ואמו משמשים כעוצרים עד לבגרותו. ראנוצ'ו היה שייך למשפחת פארנזה, אשר קיבלה את השליטה בדוכסות פארמה מהאפיפיור פאולוס השלישי, לשעבר אלסנדרו פארנזה.

ימין|ממוזער|182px|האפיפיור אינוקנטיוס העשירי, כובש ומשמיד קסטרו
במהלך שלטונו של אביו הייתה הדוכסות מעורבת במלחמות קסטרו, שפרצה על דוכסות קסטרו, אשר הייתה נחלה של בית פארנזה במדינת האפיפיור צפונית לרומא, אשר משפחתו של האפיפיור אורבנוס השמיני, משפחת ברבריני, הייתה להוטה לרכוש. כאשר אודוארדו לא היה מסוגל להחזיר את חובותיו לנושים שלו, הם כבשו את הדוכסות, אולם מלחמת קסטרו הראשונה הסתיימה בתבוסת האפיפיור.

ראנוצ'ו סירב לפרוע את החובות שנצברו על ידי אביו, למרות שהלה חתם על הסכם שלום שבו הסכים לעשות זאת. הוא גם סירב להכיר בבישוף החדש של קסטרו, אשר מונה על ידי האפיפיור אינוקנטיוס העשירי. בשנת 1649 הבישוף החדש, החשמן כריסטורו ג'ארדה, נרצח בדרכו לבית קסטרו. האפיפיור האשים את ראנוצ'ו ברצח, ובתגובה, כוחות נאמנים לאפיפיור הטילו מצור על קסטרו וכבשו אותה, ואז הרסו אותה עד היסוד. באוגוסט אותה שנה נמחצו כוחות פארנזה לא הרחק מבולוניה, וראנוצ'ו נשאר ללא כל אמצעי לזכות בהחזרתה, על אף ניסיונותיו לרכוש אותה בחזרה בכסף.

בשנת 1672 הוא קנה את בארדי וקומפיאנו מג'אנאנדראה דוריה לאנדי, ובכך העניק לדוכסות את צורתה הסופית. בימים האחרונים של שלטונו, הדוכסות סבלה בכבדות מן הנוכחות של כוחות הצבא הקיסרי, אשר לחמו במלחמת תשע השנים עם ויטוריו אמדאו השני, דוכס סבויה וצרפת. ב-11 בדצמבר 1694 מת ראנוצ'ו בפארמה, ובנו אודוארדו פארנזה, נסיך הכתר של פארמה עלה לשלטון במקומו.

## משפחתו
ב-29 באפריל 1660 התחתן ראוצ'ו עם מרגריטה ויאולנטה, נסיכת סבויה, בתם של ויטוריו אמדאו הראשון, דוכס סבויה וכריסטין מארי מצרפת, ממנה נולדו לו שני ילדים:
* בת מתה (1661)
* בן מת (1663)

ב-18 בפברואר 1664 התחתן ראנוצ'ו בשנית עם איזבלה ד'אסטה, דוכסית פארמה, בתם של פרנצ'סקו הראשון ד'אסטה, דוכס מודנה ומריה קטרינה פארנזה, ממנה נולדו לו 3 ילדים:
* מריה מרגריטה פארנזה (1664–1718), התחתן עם פרנצ'סקו השני ד'אסטה, דוכס מודנה
* תרזה פארנזה (1665–1702)
* אודוארדו פארנזה, נסיך הכתר של פארמה (1666–1693), התחתן עם דורותיאה סופיה, רוזנת פפאלץ-נויבורג

ב-1 בינואר 1668 התחתן ראנוצ'ו עם מריה ד'אסטה ממודנה, אחותה של אשתו השנייה, ממנה נולדו לו 9 ילדים:
* איזבלה פרנצ'סקה מריה לוצ'יה פארנזה (1668–1718)
* ויטוריה מריה פרנצ'סקה פארנזה (1669–1671)
* בן מת (1671)
* ויטוריה פארנזה (1672)
* קטרינה פארנזה (1672)
* בן מת (1674)
* אלאונורה פארנזה (1675)
* פרנצ'סקו פארנזה, דוכס פארמה (1678–1727), התחתן עם דורותיאה סופיה, רוזנת פפאלץ-נויבורג
* אנטוניו פארנזה, דוכס פארמה (1679–1731), התחתן עם אנריקטה ד'אסטה

## אילן יוחסין

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:דוכסי פארמה
קטגוריה:ילידי 1630
קטגוריה:נפטרים ב-1694
איזבלה ד'אסטה, דוכסית פארמה

**איזבלה ד'אסטה, דוכסית פארמה** (באיטלקית: **Isabella d'Este**; 3 באוקטובר 1635 - 21 באוגוסט 1666), הייתה בתו של פרנצ'סקו הראשון ד'אסטה, דוכס מודנה, וסבתה של אליזבטה, מלכת ספרד.

## ביוגרפיה
איזבלה נולדה ב-3 באוקטובר 1635 במודנה, לפרנצ'סקו הראשון ד'אסטה, דוכס מודנה, ואשתו הראשונה, מריה קטרינה פארנזה, בתם של ראנוצ'יו הראשון פארנזה, דוכס פארמה ומרגריטה אלדוברנדיני. בשנת 1646 מתה אמה, ובשנת 1648 אביה התחתן עם דודתה ויטוריה פארנזה.

ב-18 בפברואר 1664 התחתנה איזבלה עם ראנוצ'ו השני פארנזה, דוכס פארמה, ממנו נולדו לה 3 ילדים. ב-12 באוגוסט 1666 ילדה איזבלה את בנה אודוארדו, ו-9 ימים לאחר מכן, ב-21 באוגוסט, היא מתה כתוצאה מסיבוכים של הלידה. בשנת 1668 התחתן בעלה בשנית עם אחותה מריה ד'אסטה, ממנה נולדו לו עוד 9 ילדים.

דרך בנה אודוארדו, איזבלה היא האם הקדמונית של מלכי ספרד.

## משפחתה
ב-18 בפברואר 1664 התחתנה איזבלה עם ראנוצ'ו השני פארנזה, דוכס פארמה, ממנו נולדו לה 3 ילדים:
* מריה מרגריטה פארנזה (1664–1718), התחתן עם פרנצ'סקו השני ד'אסטה, דוכס מודנה
* תרזה פארנזה (1665–1702)
* אודוארדו פארנזה, נסיך הכתר של פארמה (1666–1693), התחתן עם דורותיאה סופיה, רוזנת פפאלץ-נויבורג

## אילן יוחסין

## קישורים חיצוניים

קטגוריה:ילידות 1635
קטגוריה:בית אסטה
קטגוריה:נשים איטלקיות במאה ה-17
קטגוריה:נפטרים ב-1666
איוואן סטריניץ'

**איוואן סטריניץ**' (בקרואטית: **Ivan Strinić**; נולד ב-17 ביולי 1987) הוא כדורגלן עבר קרואטי ששיחק בעמדת המגן השמאלי.

## קריירת מועדונים
סטריניץ' התחיל את הקריירה שלו במחלקת הנוער של היידוק ספליט. בשנת  הצטרף ללה מאן ב' הצרפתית וכעבור שנה חזר לקרואטיה והצטרף להרוואטסקי דרגווליאץ.

בקיץ , סטריניץ' היה קרוב לסיכום עם דינמו זאגרב, אך בסופו של דבר חזר לספליט. סטריניץ' ערך את הופעת הבכורה שלו בספליט במשחק הליגה נגד זאדאר, בו ניצחה ספליט 0-1. בעונת , סטריניץ' הצליח לבסס את מעמדו כשחקן הרכב בקבוצה, וב-31 באוקטובר סטריניץ' כבש את שער הבכורה שלו בקריירה בניצחון 1-2 נגד דינמו זאגרב.

ב-27 בינואר 2011 סטריניץ' חתם בדניפרו מליגת העל האוקראינית תמורת 4 מיליון אירו. ב-6 במרץ 2011, סטריניץ' ערך את הופעת הבכורה שלו בקבוצה בתיקו 2-2 נגד טאבריה סימפרופול. לאחר שבעונתו הראשונה, סטריניץ' שיחק רק 6 משחקים, בעונת  סטריניץ' הפך לשחקן הרכב בקבוצה ורשם בה 27 משחקי ליגה.

ב-5 בינואר 2015, סטריניץ' עבר בהעברה חופשית לנאפולי מהסרייה א'.

ב-31 באוגוסט 2017 חתם בסמפדוריה ששילמה 2 מיליון אירו תמורתו.

ב-2 ביולי 2018 חתם במילאן לשלוש עונות, חודש לאחר מכן התגלתה בעיה בליבו שהשביתה אותו במשך כל העונה. ב-23 באוגוסט 2019 סיכם עם הקבוצה על שחרורו.

## קריירה בינלאומית
ב-19 במאי 2010 סטריניץ' ערך את הופעת הבכורה שלו בנבחרת קרואטיה בניצחון 0-1 נגד . סטריניץ' משמש כמגן השמאלי הבכיר בהרכב הנבחרת, והוא השתתף עמה ביורו 2012, יורו 2016 ומונדיאל 2018.

## תארים
; היידוק ספליט
*ליגת העל הקרואטית: 

## קישורים חיצוניים

קטגוריה:כדורגלנים קרואטים
קטגוריה:מגני כדורגל קרואטים
קטגוריה:כדורגלני הרוואטסקי דרגווליאץ
קטגוריה:כדורגלני היידוק ספליט
קטגוריה:כדורגלני דניפרו
קטגוריה:כדורגלני נאפולי
קטגוריה:כדורגלני סמפדוריה
קטגוריה:כדורגלני מילאן
קטגוריה:כדורגלני נבחרת קרואטיה
קטגוריה:כדורגלני יורו 2012
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:קרואטים שנולדו ב-1987
דויה צ'אלטה-צאר

**דויה צ'אלטה-צאר** (בקרואטית: **Duje Ćaleta-Car**; נולד ב-17 בספטמבר 1996) הוא כדורגלן קרואטי המשחק בעמדת הבלם בקבוצת ריאל סוסיאדד בהשאלה מאולימפיק ליון ובנבחרת קרואטיה.

## קריירת מועדונים
צ'אלטה-צאר התחיל את הקריירה שלו במחלקת הנוער של שיבניק אליה הצטרף בגיל תשע. ב-18 באוגוסט 2012 צ'אלטה-צאר ערך את הופעת הבכורה שלו בקבוצה הבוגרת בהפסד 1–3 לססווטה.

בקיץ  חתם בפאשינג מהליגה האוסטרית השלישית בה שיחק עונה אחת. ב-9 במאי 2014 הבקיע את שער הבכורה שלו בקריירה בתיקו 1-1 נגד וואלרן.

בקיץ  חתם בליפרינג מהליגה האוסטרית הראשונה שהיא גם קבוצת המילואים של רד בול זלצבורג מליגת העל האוסטרית. בעונת  רשם 19 הופעות בליפרינג ועוד שבע בזלצבורג. בעונת  הפך לשחקן הרכב בזלצבורג וסיים את העונה עם 31 משחקי ליגה כשבנוסף הבקיע שני שערי ליגה. הוא היה שותף להישג השיא של זלצבורג באירופה כאשר היא הגיעה לחצי גמר הליגה האירופית בעונת 2017/2018.

ב-20 ביולי 2018 חתם באולימפיק מרסיי מליגת העל הצרפתית.

ב-1 בספטמבר 2022 חתם בסאות'המפטון.

ב-2 באוגוסט 2023 הושאל לאולימפיק ליון עד לסיום העונה. ב-8 ביולי 2024 עבר לליון בחוזה קבוע לשלוש שנים.

ב-1 באוגוסט 2025 הושאל לעונה אחת לריאל סוסיאדד.

## קריירה בינלאומית
בצעירותו שיחק צ'אלטה-צאר בכל הנבחרות הצעירות של קרואטיה.

הוא זומן לסגל הרחב של הנבחרת הבוגרת לקראת יורו 2016, אך לא נכלל בסגל הסופי. ב-3 ביוני 2018 ערך את הופעת הבכורה שלו בנבחרת במשחק ידידות נגד . נכלל בסגל הנבחרת לקראת מונדיאל 2018, בו היא הגיעה למקום השני - הישג שיא בכל הזמנים.

## תארים
; רד בול זלצבורג
*ליגת העל האוסטרית: , , , 

## קישורים חיצוניים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:שיבניק: כדורגלנים
קטגוריה:כדורגלני שיבניק
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני אולימפיק מרסיי
קטגוריה:כדורגלני סאות'המפטון
קטגוריה:כדורגלני אולימפיק ליון
קטגוריה:כדורגלני ריאל סוסיאדד
קטגוריה:כדורגלני נבחרת קרואטיה
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים זרים באוסטריה
קטגוריה:ספורטאים קרואטים בצרפת
קטגוריה:ספורטאים קרואטים באנגליה
קטגוריה:קרואטים שנולדו ב-1996
אלפונסו השלישי ד'אסטה, דוכס מודנה

**אלפונסו השלישי ד'אסטה, דוכס מודנה** (באיטלקית: **Alfonso III d'Este**;  22 באוקטובר 1591 – 26 במאי 1644), היה דוכס מודנה בין השנים 1628–1629.

## ביוגרפיה
אלפונסו נולד ב-22 באוקטובר 1591 בפרארה, והוא היה הבן הראשון של צ'זארה ד'אסטה, דוכס מודנה ווירג'יניה דה מדיצ'י. בשנת 1613 הוא לקח חלק במלחמה נגד לוקה, והיה לו תפקיד עיקרי ברצח הרוזן ארקולה פפולי, אשר נחלק על הדוכסות עם צ'זארה, בפרארה (1617).

ב-22 בפברואר 1608 הוא התחתן עם איזבלה, נסיכת סבויה, בתם של קרלו אמנואלה הראשון, דוכס סבויה וקתרינה מיקאלה, נסיכת ספרד, ממנה נולדו לו 14 ילדים. אלפונסו מאוד אהב אותה, וכאשר היא מתה בשנת 1626 הוא התחיל לחשוב על נדרים דתיים. בשנת 1628 מת אביו, ואלפונסו עלה לשלטון במקומו. עם זאת, ביולי 1629 הוא הודיע על התפטרותו מתפקידו, וב-8 בספטמבר אותה שנה הוא נכנס למנזר ההמסדר הקפוצ'יני במראנו תחת השם של האח ג'אמבטיסטה דה מודנה.

אלפונסו הפך למטיף, וסייע בקבורת המתים במהלך מגפה שפגעה בדוכסות בשנים 1630–1631. בשנה שלאחר מכן הוא חזר למודנה, אולם הביקורת שלו נגד התחפושות של חצר הדוכסות הפכה אותו ללא רצוי, ומשום כך הוא פרש למנזר קסטלנואובו די גארפאניינה, אשר נבנה על ידי בנו, פרנצ'סקו הראשון ד'אסטה, דוכס מודנה, שם הוא נפטר ב-26 במאי 1644.

## משפחתו
ב-22 בפברואר 1608 התחתן אלפונסו עם איזבלה, נסיכת סבויה, בתם של קרלו אמנואלה הראשון, דוכס סבויה וקתרינה מיקאלה, נסיכת ספרד, ממנה נולדו לו 14 ילדים
* צ'זארה ד'אסטה (1609–1613)
* פרנצ'סקו הראשון ד'אסטה, דוכס מודנה (1610–1658), התחתן עם מריה פארנזה, ולאחריה התחתן עם ויטוריה פארנזה, ולאחריה התחתן עם לוקרציה ברבריני
* אוביצו ד'אסטה (1611–1644)
* קטרינה ד'אסטה (1613–1628)
* צ'זארה ד'אסטה (1614–1677)
* אלסנדרו ד'אסטה (1615)
* קרלו אלסנדרו ד'אסטה (1616–1679)
* רינלדו ד'אסטה (1618–1672)
* מרגריטה ד'אסטה (1619–1692), התחתנה עם פרנטה השלישי גונזאגה, דוכס גואסטלה
* באטריצ'ה ד'אסטה (1620)
* באטריצ'ה ד'אסטה (1622–1623)
* פיליברטו ד'אסטה (1623–1645)
* בוניפאציו ד'אסטה (1624)
* אנה באטריצ'ה ד'אסטה (1626–1690), התחתנה עם אלסנדרו השני פיקו דלה מיראנדולה

## אילן יוחסין

## קישורים חיצוניים

קטגוריה:בית אסטה
קטגוריה:מונרכים שוויתרו על כסאם
קטגוריה:ילידי 1591
קטגוריה:נפטרים ב-1644
אלתית אטלנטית

ממוזער|250px|אלתית אטלנטית בנורווגיה
**אלתית אטלנטית**, **סַלְמוֹן לָכִיס** או **סלמון אטלנטי** (שם מדעי: *Salmo salar*) היא מין דג מאכל נפוץ ממשפחת הסלמוניים. הדג חי במימי צפון האוקיינוס האטלנטי ומכאן שמו. הצעירים חיים בנהרות ואגמים בצעירותם ונודדים אל הים בבגרות, אך חוזרים כדי להתרבות. האלתית הופץ בידי האדם גם לצפון האוקיינוס השקט ולניו זילנד.

דג זה מגיע בגיל שנתיים לאורך 71–76 ס"מ ולמשקל 3.6–5.4 ק"ג בבגרות, אך הפרט הכבד ביותר שנמדד שקל 49.4 ק"ג, והפרט הארוך ביותר הגיע לאורך 160 ס"מ. אלתית זו היא אחת מהגדולים בבני הסוג.

צבעה של האלתית כסוף-כחול, ראשה וזנבה שחורים ועם כתמים שחורים לאורך פלג גופה העליון. הצעירים זהובים עם פיות לבנים והם מנומרים בכתמים שחורים וורודים. לאלתית זו הלסת אינה מתארכת בבגרות והיא בעלת שיניים בולטות.

הדג חי במימי האוקיינוס האטלנטי ומתרבה בנהרות ואגמים באירופה ובמזרח אמריקה הצפונית. לאחר 4 שנים בים הם מתחילים לחזור. הם עוקבים אחרי ריח הנהר שלהם וכך מגיעים אליו בנדידה על זרמי הים. כשהם מגיעים הם צריכים לקפוץ במעלה מפלים גבוהים לעבר הנהרות. לאחר ציד אינטנסיבי ופגיעה בבית גידולו של הדג במשך המאה ה-20, הוא נעלם מנהרות רבים בהם הוא חי ולא חזר אליהם.

הדג צד יצורים קטנים יותר לפי גודלו. בצעירותו הוא ניזון רק מפלנקטון ויצורי מים קטנים ובהמשך צד דגים קטנים וחרקי מים שונים. כאשר הוא חוזר לים הוא ניזון מחסילונים, דיונונים, שטצדאים, צלופחוליים ודגי הרינג ואף מביצי סלמונים אחרים. הדג בתורו מושך טורפים כמו טורפים ימיים, ישנן גרינלנדי, תריסניות, לשונון, בקלה וכמה דולפינים.

האדם צד את האלתית האטלנטית בכמויות מסחריות עד שהוא הגיע לסכנת הכחדה במאה ה-20. היום הדג התאושש מהכחדה, אך עדיין ישנם הגבלות על הדיג.

## קישורים חיצוניים

* 

## הערות שוליים

קטגוריה:סלמונאים
קטגוריה:דגי האוקיינוס הארקטי
קטגוריה:דגי האוקיינוס האטלנטי
קטגוריה:מגה-פאונה של האוקיינוס האטלנטי
קטגוריה:מגה-פאונה של האוקיינוס הארקטי
קטגוריה:טקסונים שתוארו בידי קארולוס לינאוס
קטגוריה:דגים אאוריהלינים
קטגוריה:פינלנד: דגים
קטגוריה:בעלי חיים שתוארו ב-1758
בייבי M

**בייבי M** (באנגלית: **Baby M**; נולדה ב-27 במרץ 1986) היה כינוי שניתן לפעוטה ששאלת ההורות החוקית שלה התבררה בבית המשפט האמריקאי, בעקבות מקרה של פונדקאות. מקרה זה מציין את הפסיקה הראשונה של בית המשפט האמריקאי לגבי תוקפו של הסכם פונדקאות.

## פרטי המקרה
ויליאם שטרן חתם על הסכם פונדקאות עם מרי בת' וייטהד. על פי ההסכם, וייטהד הופרתה מזרעו של שטרן וויתרה על זכויות ההורות שלה לטובת ויליאם ואשתו אליזבת. אולם, זמן קצר לאחר הלידה וייטהד החליטה להשאיר את הילדה בידיה. בתגובה, הזוג שטרן תבע בבית המשפט את זכותם להיות ההורים החוקיים של הילדה.

בית המשפט בניו ג'רזי קבע כי חוזה הפונדקאות היה בלתי תקף, והכיר במרי בת' וייטהד כאמה החוקית של התינוקת. במקביל, בית המשפט העביר את המקרה לבית הדין לענייני משפחה, כדי לקבוע אם וייטהד כאם, או שטרן כאבא, יקבלו חזקה חוקית על התינוקת. בעקבות המשפט, שטרן זכה למשמורת, ואילו וייטהד זכתה בזכויות ביקור.

## חשיבות משפטית
חשיבותו של המקרה הייתה בכך שהדגים את המשמעויות המורכבות הקשורות להריון ולידה במסגרת פונדקאות. החלטת בית המשפט בניו ג'רזי קבעה שאי אפשר לשנות את מעמדה המשפטי של אישה הנושאת ילד כאם הוולד אותו ילדה. זאת, גם במקרים בהם נחתם חוזה פונדקאות. אולם, כאשר התפתחה הטכנולוגיה ואישה יכולה ללדת תינוק שאין לה קשר גנטי אליו, השאלות המוסריות והמשפטיות הקשורות לתהליך שבו ועלו.

עדיין, לפחות בניו ג'רזי, המקרה של בייבי M, משמש כתקדים. בשנת 2009, בית המשפט העליון בניו ג'רזי קבע כי לפונדקאית שאין לה קשר גנטי לתינוקת אותה הרתה לזוג הומוסקסואלים יש זכות הורות. עם זאת, מאוחר יותר פסק דין מ-2011 העניק משמורת מלאה לאב הביולוגי.

## אחרית דבר
בשנת 1989, מרי בת' וייטהד פרסמה ספר בשם **סיפורה של אם: האמת על המקרה של בייבי M**'. בספר, היא מתארת את שהתרחש מנקודת מבטה.

ואילו בייבי M, ששמה התברר כמליסה שטרן, בחרה להפסיק את זכויות האם של מרי בת' וייטהד ולהשלים את הליך האימוץ עם אליזבת, לאחר שהגיעה לגיל בגרות במרץ 2004. בריאיון לעיתונות סיפרה ששמחה לגדול עם הזוג שטרן.

קטגוריה:רפואת פוריות
קטגוריה:פונדקאות
קטגוריה:ילדים אמריקאים
קטגוריה:דיני משפחה
קטגוריה:ארצות הברית: היסטוריה של המשפט
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
פיג'ו קוואדרילט

**פיג'ו קוואדרילט** (בצרפתית: **Peugeot Quadrilette**) היא מכונית משפחתית, בתצורת קבריולה מתוצרת יצרנית הרכב הצרפתית **[[פיג'ו]]**
אשר יוצרה בין השנים 1921–1924.

דגמי "פיג'ו קוואדרילט" הוגדרו כסוג של מכונית "Torpedo" .

הדגם הספורטיבי מסוג "Type 172 BS" שיוצר בשנת 1924, היה דגם פתוח לחלוטין שתוכנן ל-2 נוסעים (נוסע + נהג).

סך הכול יוצרו 12,305 יחידות.

## דגמים
* "Type 161" - יוצרו 3,200 יחידות בין השנים 1921–1922
* "Type 172" - יוצרו 8,705 יחידות בין השנים 1923–1924
* "Type 172 BS" - יוצרו 100 יחידות בשנת 1924

## תמונות

קובץ:1921 Peugeot 161 Quadrilitte photo 4.JPG | "פיג'ו קוואדרילט" (מודל Typ 161) שנת 1921
קובץ:1921 Peugeot 161 Quadrilitte photo 1.JPG | "פיג'ו קוואדרילט" (מודל Typ 161) שנת 1921
קובץ:1921 Peugeot 161 Quadrilitte photo 2.JPG | "פיג'ו קוואדרילט" (מודל Typ 161) שנת 1921
קובץ:1921 Peugeot 161 Quadrilitte photo 3.JPG | "פיג'ו קוואדרילט" (מודל Typ 161) שנת 1921
קובץ:1921 Peugeot 161 Quadrilitte photo 5.JPG | "פיג'ו קוואדרילט" (מודל Typ 161) שנת 1921
קובץ:Peugeot Typ 161 1922.JPG | "פיג'ו קוואדרילט" (מודל Typ 161) שנת 1922
קובץ:Peugeot Typ 161 1921.JPG | "פיג'ו קוואדרילט" (מודל Typ 161) שנת 1921
קובץ:Type 161 Quadrilette Rear.JPG | "פיג'ו קוואדרילט" (מודל Typ 161)
קובץ:1925 Peugeot Type 172BC Torpedo, front left.jpg | "פיג'ו קוואדרילט" (מודל Typ 172)
קובץ:Peugeot 172 Quadrellete.jpg | "פיג'ו קוואדרילט" (מודל Typ 172)
קובץ:Peugeot Type 172 01.jpg | "פיג'ו קוואדרילט" (מודל Typ 172) - מבט לתא הנהג
קובץ:1922-1924 Peugeot Quadrilette Type 172, 4 cyl en ligne 667cm3 10cv boire 3 vitesses pic2.JPG | "פיג'ו קוואדרילט" (מודל Typ 172)
קובץ:Peugeot Type 172 03.jpg | "פיג'ו קוואדרילט" מודל "Type 172 BS"


## ראו גם
* פיג'ו
* פיג'ו סוג 1
* פיג'ו סוג 2
* פיג'ו סוג 15
* פיג'ו סוג 27
* פיג'ו סוג 33
* פיג'ו סוג 81
* פיג'ו 5CV

## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1921
קטגוריה:מכוניות צרפתיות
קוואדרילט
יחסי סיישל–רוסיה

**יחסי סיישל–רוסיה** הם יחסי החוץ שבין הרפובליקה של סיישל לבין הפדרציה הרוסית. היחסים הדיפלומטיים בין סיישל לברית המועצות כוננו רשמית ב-30 ביוני 1976, יממה לאחר שסיישל הכריזה על עצמאותה מבריטניה. סיישל מיוצגת ברוסיה על ידי שגרירותה בפריז יחד עם שתי קונסוליות כבוד בסנט פטרבורג וביקטרינבורג. רוסיה מיוצגת בסיישל על ידי שגרירותה בוויקטוריה.

בחודש פברואר 2009 ערך אלכסנדר ולדימירוב (שגריר רוסיה בסיישל) ביקור אצל הנשיא הסיישלי ג'יימס מישל ואצל סגן הנשיא ג'וזף בלמונט בבית המדינה.

## יחסים עם רוסיה הסובייטית
ב-15 בפברואר 1980, חתמו ברית המועצות וסיישל על מזכר הבנות בדבר הסחר בוויקטוריה. נשיא סיישל, פרנס-אלברט רנה, תמך בפלישה הסובייטית לאפגניסטן.

ב-1987 דיווח "סאנדיי טיימס" על ציטוט שנאמר על ידי קציני מודיעין אמריקאניים, כי ברית המועצות הנחיתה 50 אנשי צוות מחיל הנחתים של רוסיה באיי סיישל לאחר שהפליגו בספינת אייוואן רוגוב באוקטובר 1986. חודש לאחר ניסיון חיסול כושל על רנה, נשיא סיישל.

## יחסים כלכליים
הסחר הבילטראלי בין רוסיה וסיישל בשנת 2008 הגיע לסך של 6.23 מיליון דולר אמריקאי. רוסייה ייצאה סחורות ושירותים בשווי 4.54 מיליון דולר אמריקאי לסיישל, שכלל בעיקר שמנים מינרליים, מכונות וציוד. הייצוא מסיישל לרוסיה הסתכם ב-1.69 מיליון דולר אמריקאי, שרובו מורכב מדגים, פירות ים ותבלינים.

בשנת 1999, חתמו שתי המדינות על הסכם בדבר שיתוף הפעולה בתחום התיירות, ובשנת 2008, ביקרו בסיישל כ-6,400 תיירים רוסים. התיירות הרוסית בסיישל הובילה לחברת התעופה הסיישלאית, אייר סיישל, להטיס טיסה מדי שבוע אל נמל התעופה הבינלאומי של ונקובו במוסקבה במרץ 2009, בתקווה כי ממשלת סיישל תצליח להראות את נוכחותה בשוק הרוסי.

## קישורים חיצוניים

* יחסי המדינות, באתר משרד החוץ הרוסי

## הערות שוליים

קטגוריה:ערכים ללא קטגוריות פיזיות - יחסי חוץ
Skywriter

**Skywriter** הוא אלבום האולפן השמיני של "חמישיית הג'קסונים" שיצא לאור במרץ 1973. באלבום זה קולו של מייקל כבר השתנה לטנור בוגר ואילו לקולו של ג'רמיין נוסף טון עמוק. בשלב זה מייקל היה מתוסכל מהכיוון אילו פנתה הלהקה והתלונן בפני צוות המפיקים והכותבים של מוטאון על הסגנון המוזיקלי. כל חמשת האחים החברים בלהקה עסקו בכתיבת חומרים עצמאיים, אך מוטואן מנעה מהם להקליט את השירים.

מכירות האלבום עמדו על 2.8 מיליון עותקים ברחבי האלבום ורק סינגל אחד הצליח להגיע ל-20 הגדולים במצעדי הפזמונים. בשל סיבבו ההופעות של הלהקה זכה האלבום למעט קידום ויחסי ציבור ועל כן היה לאלבום הכי פחות מצליח של הלהקה עד אותה התקופה.

## הוצאה מחודשת
חברת מוטאון הוציאה בשנת 2001 גרסה דיגיטלית מחודשת של אלבומי הלהקה בסדרת "2 אלבומים על תקליטור אחד". האלבום "Skywriter" יצא על תקליטור יחד עם האלבום "G.I.T.: Get It Together". בגרסה המחודשת נוספות שלושה שירים: "Pride and Joy", "Love's Gone Bad" ו-"Love Is the Thing You Need".

## רשימת השירים

## קישורים חיצוניים

קטגוריה:אלבומי חמישיית הג'קסונים
קטגוריה:אלבומים באנגלית
קטגוריה:אלבומי חברת מוטאון
MIC

**MIC** (ראשי תיבות של: **M**andatory **I**ntegrity **C**ontrol) הוא רכיב ליבה משמעותי במערכות הפעלה ממשפחתWindows (החל מ-Vista), שמתפקד כ-MAC (בקרת גישה מנדטורית). MIC מאפשר בידוד תהליכים מבוסס IL (ראשי תיבות של *Integrity Levels*), כאשר סיווג IL של אובייקט כלשהו במערכת מייצג את רמת המהימנות של האובייקט. מטרתו של מנגנון זה להשתמש במדיניות גישה מוגדרת מראש והאובייקטים המעורבים באופן סלקטיבי כדי להגביל הרשאות גישה בהקשרים (context) שנחשבים לפחות מהימנים, לעומת הקשרים אחרים, הפועלים תחת אותו חשבון משתמש, אך נחשבים יותר מהימנים.

תהליך אימות של NTLM כולל שלושה סוגי הודעות: NTLM_NEGOTIATE, NTLM_CHALLENGE ו-NTLM_AUTHENTICATE. על מנת לוודא כי התוקפים לא פגעו בתעבורה, נוסף שדה בשם MIC להודעת ה-NTLM_AUTHENTICATE. ה-MIC הוא HMAC_MD5 המתווסף לשרשור של שלוש הודעות ה-NTLM, באמצעות מפתח ה-session, אשר ידוע רק לחשבון היוזם את האימות ולשרת המטרה. כתוצאה מכך, התוקף שמנסה לשנות את אחת ההודעות (לדוגמה, לשנות את תהליך החתימה), אינו מסוגל לייצר MIC מתאים, והמתקפה נכשלת.

נוכחות ה-MIC מוכרזת בשדה msvAvFlag בהודעת NTLM_AUTHENTICATE (סמן 0x2 מראה כי ההודעה מכילה MIC), וכי הוא צריך להגן על השרתים מתוקפים המנסים להסיר את ה-MIC ולבצע מתקפת NTLM Relay. למרות זאת, התגלה כי שרתי מיקרוסופט אינם מנצלים את מנגנון ההגנה ומאפשרים מעבר של הודעות NTLM_AUTHENTICATE ללא חתימה (חסרות MIC).

## מימושים
Windows Vista הגדיר ארבע רמות שלמות: *נמוך* (*SID:* S-1-16-4096), *בינוני* (*SID:* S-1-16-8192), *גבוה* (*SID:* S-1-16-12288), *מערכת* (*SID:* S-1-16-16384). כברירת מחדל, תהליכים שעלו על ידי משתמש רגיל קיבלו רמת סיווג IL *בינוני* ולאחר מכן שודרגו, עם מנגנון UAC בהתאם לצורך לרמת IL גבוה. על ידי היכולות של רמות שלמות, MIC מאפשר לסוגים של יישומים להיות מבודדים, להפעיל תרחישים כמו מנגנון 'ארגז חול' ליישומים בעלי פוטנציאל להזיק (כגון יישומי Internet-facing). תהליכים עם IL *נמוך* בעלי גישה מוגבלת ביחס לתהליכים עם IL גבוה יותר היכן שיש שליטה של בקרת הגישה (Access control enforcement).

לאובייקטים עם רשימות בקרת גישה, כגון אובייקטים בעלי שם, לרבות קבצים, Registry keys ואפילו תהליכים ותהליכונים, יש ערך ב SACL (או System Access Control List) המגדירים את הרשאות הגישה אליהם, או במילים אחרות את מינימום רמת התקינות הנדרשת של תהליך כדי להיות מורשה להשתמש באובייקט. Windows מוודא כי תהליך יכול *לכתוב* או *למחוק* אובייקט רק כאשר IL ברמה שווה או גבוהה יותר מאשר מה שצוין על ידי האובייקט (ברשימת בקרת הגישה). בנוסף, מטעמי פרטיות אובייקטים של תהליך עם IL גבוה הם מחוץ לתחום אפילו *לקריאה* מכל תהליכים בעלי IL נמוך יותר.

כתוצאה מכך, תהליך אינו יכול לקיים אינטראקציה עם תהליך אחר שיש לו IL גבוה יותר. תהליך כזה לא יכול למשל לבצע פעולות כגון להזריק DLL לתוך תהליך עם IL גבוה יותר באמצעות `()CreateRemoteThread` או לשלוח נתונים לתהליך אחר באמצעות הפונקציה `()WriteProcessMemory`.

## הערות שוליים

קטגוריה:רכיבי Windows
קטגוריה:בקרת גישה
מילבאואר אדריכלים

**מילבאואר אדריכלים** (באנגלית: **Muhlbauer Architects**) הוא משרד אדריכלים ישראלי, המתמחה בתחום הבנייה למגורים, התחדשות עירונית ופרויקטים להשכרה. נכון לשנת 2025, במשרד מועסקים 30 עובדים, בהם 23 אדריכלים והנדסאים, והוא מדורג במקום 35 בישראל מבין משרדי האדריכלות על פי מדד Dun's 100 לשנת 2025.

מילבאואר אדריכלים הוקם בשנת 1998 על ידי האדריכלית אורית מילבאואר-אייל, בוגרת הטכניון בהצטיינות.בשנת 2011 זכה המשרד במכרז עיריית תל אביב לתכנון פרויקט "גני שפירא" - הפרויקט הראשון בתל אביב לדיור בר השגה. פרויקט זה זיכה את אורית מילבאואר-אייל בפרס רוקח לשנת 2015 ובפרס אות האדריכלות לשנת 2018.

## תחומי עיסוק מרכזיים
* **תכנון אורבני** – המשרד מתכנן תב"עות עבור יזמים מובילים ועבור עיריות כגון: עיריית תל אביב, עיריית ראשון לציון, עיריית הרצליה ועיריית כפר סבא. פרויקטי תוכניות בניין עיר לדוגמה: תב"ע עבור תפרי נווה צדק צפון מזרח, מתחם אקדמי ומעונות סטודנטים בכפר סבא ומתחם הבית הירוק ביפו.
* **התחדשות עירונית –** המשרד מתכנן עשרות בנייני מגורים, מגדלי מגורים ושכונות בשלמות, במסגרת של התחדשות עירונית הכוללות ערוב שימושים, לדוגמה: פרויקט מכבי יפו, הכולל 14 בנייני מגורים בשילוב מסחר ושטחים פתוחים.
* **מגורים להשכרה –** המשרד הוא מחלוצי תחום התכנון הייעודי עבור מגורים להשכרה ומקדם פרויקטים רבים, הבולטים בניהם: פרויקט מתחם שדה דב, מגדל תע"ש בדרך השלום ופרויקט מתחם אלנבי בירושלים שתוכננו במסגרת תוכנית "דירה להשכיר".
* **שימור מבנים ומבני ציבור –** במסגרת התמחות זו המשרד מנהל את פרויקט תחנת הכוח רדינג עבור חברת החשמל, בשותפות עם ישר אדריכלים: תכנון המתחם (350 דונם), כולל שימור מבנה תחנת הכוח ההיסטורית והפיכתו למרכז מבקרים ומוזיאון.

## פרויקטים נבחרים
* גני שפירא, תל אביב – הפרויקט הראשון לדיור בר השגה של עיריית תל אביב. פרויקט זה זכה במספר פרסים.
* מתחם מכבי יפו, תל אביב – 14 בנייני מגורים בשילוב חזית מסחרית.
* מתחם אלנבי, ירושלים – 13 בנייני מגורים להשכרה, מסחר וגני ילדים.
* מתחם תע"ש השלום, תל אביב – מתחם דיור להשכרה שמשלב מגדל של 23 קומות ובינוי מרקמי.
* שדה דב, תל אביב – מתחם דיור להשכרה שמשלב מגדל של 40 קומות ובניינים מרקמיים.
* בניין עיריית ראשון לציון החדש – זכייה במקום הראשון בתחרות לתכנון בניין העירייה החדש.
* מעונות סטודנטים, המכללה למנהל, ראשון לציון – 512 יחידות מגורים עבור סטודנטים.
* תחנת הכוח רדינג, תל אביב – שימור מבנה תחנת הכוח ההיסטורית והפיכתו למרכז מבקרים ומוזיאון (בשיתוף ישר אדריכלים).
*בית ספר תל נורדאו, תל אביב – תכנון בניין חדש לבית הספר ההיסטורי.
* בית ליטוינסקי, תל אביב – שימור בניין אקלקטי משנות ה-20, תוך שילובו במרחב מגדלים.
* מתחם קהילת לודג', תל אביב – פרויקט פינוי בינוי הכולל 6 בנייני מגורים.
* מתחם הבית הירוק, "דירה להשכיר", תל אביב – שילוב של דירות להשכרה, מסחר ומבני ציבור לשימור.

## קישורים חיצוניים
* 

* 
* 
* 
* 

## הערות שוליים

קטגוריה:משרדי אדריכלות בישראל
קטגוריה:זוכי פרסים ישראליים לאדריכלות
קטגוריה:זוכי פרס רוקח
קטגוריה:ישראל: חברות שהוקמו ב-1998
Reference monitor

**Reference monitor** (תרגום: *מנטר גישה*) הוא קונספט בארכיטקטורה של מערכות הפעלה המגדיר סט של דרישות תכן על מנגנון אימות גישה, אשר נועד לאכוף מדיניות בקרת גישה על היכולת של "subjects" (כגון תהליכים, משתמשים) לבצע פעולות (כגון קריאה או כתיבה) על אובייקטים (כגון קבצים או sockets) במערכת.

## הגדרה
המאפיינים המרכזיים של מנטר גישה כזה נטבעו בראשי התיבות NEAT:
* **N''on-bypassable*** - אין אפשרות לעקוף את המנגנון בשום אופן, בצורה מובנית במערכת ההפעלה.
* *'E*valuable*** - ניתן לבצע אימות למנגנון - כלומר שניתן לערוך עליו בדיקה שעושה אכן את תפקידו נאמנה, וללא פגם
* **A*lways invoked*** - המנגנון חייב להיות מופעל תמיד
* **T*amper-proof*** - אין אפשרות לערוך את אופן פעולת המנגנון בכל אופן שהוא

על פי רוס אנדרסון, הקונספט של מנטר גישה הוצג על ידי ג'יימס אנדרסון מאמר בעל השפעה ב-1972. [[פיטר דנינג]] ב-2013 ב"סקירה היסטוריה בעל-פה" אמר כי ג'יימס אנדרסון זיכה את הרעיון לפרסום שלו ושל סקוט גרהם שהוצג ב-1972 בכנס.

מערכות אשר רוצות לקבל תקן (שנחשב סטנדרטי) B3 או גבוה יותר של **TCSEC''' (ראשי תיבות של Trusted Computer System Evaluation Criteria), מחויבות לממש את עקרונות ה-Reference Monitor המפורטים לעיל במלואן. במערכות הפעלה ממשפחת windows, החל היישום של העקרונות רק מסדרת NT, ולא מומשו במלואן בסדרות X.3 ו-X.9

## הערות שוליים

קטגוריה:מערכות הפעלה
קטגוריה:רכיבי Windows
סיטרואן סוג B2

**סיטרואן סוג B2** (בצרפתית: **Citroën Type B2**) היא מכונית קטנה שיוצרה ב-25 צורות גוף שונות הכוללות: מכונית משפחתית, לימוזינה, מכונית ספורט, רודסטר, מכונית לנדולט, קבריולה וטנדר.

דגמי "סיטרואן סוג B2" הם מתוצרת יצרנית הרכב הצרפתית **[[סיטרואן]]** אשר יוצרו בין השנים 1921–1929.

חלקם של דגמי "סיטרואן סוג B2" הוגדרו כסוג של מכונית "Torpedo (car)" .

יוצרו 89,841 יחידות מדגם סיטרואן סוג B2. מסך כל 25 צורות הדגם יוצרו 281,596 יחידות.

השינויים שביצע היצרן "סיטרואן" ביחס לדגם הקודם ("סיטרואן סוג A") היו משמעותיים. הגלגל החלופי עבר לאחור, היו תריסי אוורור מנוע צדדיים, המהירות המרבית עלתה ל-72 קמ"ש, וכן יוצר דגם סגור. בגלל אמינותה ומהירותה של המכונית, היא הייתה חביבה על רופאים והיא קיבלה את הכינוי "מכונית הדוקטור". יוצרה גם גרסת ספורט B2 קאדי, בעלת בוכנות מסגסוגת קלה, מהירות 90 קמ"ש ומנוע 1.4 ליטר. זוהי מכונית הספורט הראשונה באירופה שיוצרה בייצור המוני.

## תצורות דגמי ספורט
* "Torpedo"
* "Torpedo Sport"
* "Conduite Intérieure" (saloon/sedan)"
*Coupé De Ville" ("Town car")"
* "Sport"

## מודלים
* "B2" - יוצרו 89,841 יחידות בין השנים 1921-1927
* "B10" - יוצרו 17,259 יחידות בין השנים 1924-1925
* "B12" - יוצרו 38,381 יחידות בין השנים 1925-1927
* "B14" -  יוצרו 119,467 יחידות בין השנים 1926-1928
* "B18" - יוצרו 5,707 יחידות בין השנים 1927-1928

## תמונות

קובץ:Citroen B2 Torpedo 1921.jpg | "סיטרואן סוג B2" מודל "B2 Torpédo (Roadster)" שנת 1921
קובץ:1925 Citroen Type B2 (31841156555).jpg |  "סיטרואן סוג B2" שנת 1925
קובץ:Ancienne voiture - Flickr - besopha (2).jpg | "סיטרואן סוג B2"
קובץ:Citroën B2 --2.jpg | "סיטרואן סוג B2" - מבט לתא הנהג
קובץ:Citroën B2 --3.jpg | "סיטרואן סוג B2"
קובץ:Citroën B2 --1.jpg | "סיטרואן סוג B2"
קובץ:Citroën type B, EuroCitro.jpg | "סיטרואן סוג B2"
קובץ:1922 Citroën B2, 10CV, 1450cc, 4cyl, at the Musée Automobile de Vendée pic-1.jpg | "סיטרואן סוג B2", שנת 1922 - לימוזינה



קובץ:Citroën Faßtransport 4.jpg | "סיטרואן סוג B2" - טנדר
קובץ:Citroën Faßtransport 3.jpg | "סיטרואן סוג B2", מבט לתא הנהג - טנדר
קובץ:Citroën Faßtransport 2.jpg | "סיטרואן סוג B2" - טנדר
קובץ:Citroën Faßtransport 1.jpg | "סיטרואן סוג B2" - טנדר



קובץ:Citroën B2 Sport 01.jpg | "סיטרואן סוג B2" קאדי (דגם B2 Sport Caddy)
קובץ:Citroën B2 Sport 02.jpg | "סיטרואן סוג B2" קאדי (דגם B2 Sport Caddy) - מבט לתא הנהג
קובץ:Citroën B2 Sport 04.jpg | "סיטרואן סוג B2" קאדי - מבט למנוע (דגם B2 Sport Caddy)
קובץ:Citroën B2 Sport 03.jpg | "סיטרואן סוג B2" קאדי (דגם B2 Sport Caddy)
קובץ:Citroën B2 Sport.jpg | "סיטרואן סוג B2" קאדי (דגם B2 Sport Caddy)


## ראו גם
* סיטרואן
* סיטרואן סוג B10
* סיטרואן סוג B12
* סיטרואן B14
* סיטרואן סוג B15

## לקריאה נוספת
* דגמי  "סיטרואן סוג B2" (כולל דגם לנדולט) - תמונות

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות ספורט
קטגוריה:מכוניות קבריולה
קטגוריה:מכוניות לנדולט
קטגוריה:טנדרים
קטגוריה:דגמי מכוניות שהושקו ב-1921
קטגוריה:מכוניות צרפתיות
B2
פיג'ו סוג 156

**פיג'ו סוג 156** (בצרפתית: **Peugeot Type 156**) היא מכונית סלון, בתצורת קבריולה מתוצרת יצרנית הרכב הצרפתית פיג'ו אשר יוצרה בין השנים 1921–1923.

דגמי "פיג'ו סוג 156" הוגדרו כסוג של מכונית "Torpedo" .

סך הכול יוצרו 180 יחידות.

## מאפיינים

* 4 דלתות
* מנוע קדמי
* מנוע הנעה אחורית
* מנוע אורכי
* קוד מנוע: "Type MZ"
* מאייד - 1 מסוג "Zenith carburettor"
* צמיגים: 895x135

## תמונות

קובץ:1923 Peugeot Type 156 Torpedo photo 2.JPG | "פיג'ו סוג 156", שנת 1923 
קובץ:Engine Peugeot type 156.JPG  | "פיג'ו סוג 156" - מבט למנוע
קובץ:Peugeot type 156.JPG | "פיג'ו סוג 156"


## ראו גם
* פיג'ו
* פיג'ו סוג 1
* פיג'ו סוג 2
* פיג'ו סוג 15
* פיג'ו סוג 17
* פיג'ו סוג 27
* פיג'ו סוג 81
* פיג'ו קוואדרילט
* פיג'ו סוג 163
* פיג'ו סוג 176
* פיג'ו סוג 181

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1921
קטגוריה:מכוניות צרפתיות
156
איזבלה, נסיכת סבויה

**איזבלה, נסיכת סבויה** (באיטלקית: **Isabella di Savoia**; 11 במרץ 1591 – 28 באוגוסט 1626), הייתה אשתו של אלפונסו השלישי ד'אסטה, דוכס מודנה.

## ביוגרפיה
איזבלה נולדה ב-22 בפברואר 1608 בטורינו, לקרלו אמנואלה הראשון, דוכס סבויה ולקתרינה מיקאלה, נסיכת ספרד, בתם של פליפה השני, מלך ספרד ואליזבת דה ולואה, נסיכת צרפת. ב-14 באפריל 1625 התחתנה איזבלה עם אלפונסו, נסיך הכתר של מודנה, ממנו נולדו לה 14 ילדים. נישואי השניים היו מאושרים, אולם ב-28 באוגוסט 1626 מתה איזבלה במפתיע, מה ששבר את לבו של אלפונסו. בשנת 1628 מת חמיה צ'זארה ד'אסטה, דוכס מודנה, ואלפונסו עלה לשלטון במקומו, אולם הוא התפטר כעבור שנה והעביר את השלטון לבנם פרנצ'סקו הראשון ד'אסטה, דוכס מודנה.

## משפחתה
ב-14 באפריל 1625 התחתנה איזבלה עם אלפונסו השלישי ד'אסטה, דוכס מודנה, ממנו נולדו לה 14 ילדים:
* צ'זארה ד'אסטה (1609–1613)
* פרנצ'סקו הראשון ד'אסטה, דוכס מודנה (1610–1658), התחתן עם מריה פארנזה, ולאחריה התחתן עם ויטוריה פארנזה, ולאחריה התחתן עם לוקרציה ברבריני
* אוביצו ד'אסטה (1611–1644)
* קטרינה ד'אסטה (1613–1628)
* צ'זארה ד'אסטה (1614–1677)
* אלסנדרו ד'אסטה (1615)
* קרלו אלסנדרו ד'אסטה (1616–1679)
* רינלדו ד'אסטה (1618–1672)
* מרגריטה ד'אסטה (1619–1692), התחתנה עם פרנטה השלישי גונזאגה, דוכס גואסטלה
* באטריצ'ה ד'אסטה (1620)
* באטריצ'ה ד'אסטה (1622–1623)
* פיליברטו ד'אסטה (1623–1645)
* בוניפאציו ד'אסטה (1624)
* אנה באטריצ'ה ד'אסטה (1626–1690), התחתנה עם אלסנדרו השני פיקו דלה מירנדולה

## אילן יוחסין

## קישורים חיצוניים

* איזבלה, נסיכת סבויה

קטגוריה:בית סבויה
קטגוריה:נשים איטלקיות במאה ה-17
קטגוריה:ילידי 1591
קטגוריה:נפטרים ב-1626
חוט של כסף

**חוט של כסף** (באנגלית: Spinning Silver; בתרגום חופשי: "טוויית הכסף") הוא ספר פנטזיה מ-2018 מאת נעמי נוביק. הספר נוצר בעקבות מעורבותה של נוביק בפרויקט של סיפור אגדות מחדש על ידי סופרים מפורסמים. הפרויקט יצא לאור תחת הכותרת "The Starlit Wood: New Fairy Tales" ב-2016. נוביק בחרה את סיפורו של עוץ לי גוץ לי, ולאחר שכתבה את "חוט של כסף" כסיפור קצר, החליטה להרחיבו לרומן רחב יריעה. 

הסיפור עוקב אחר שלוש נערות צעירות, שכל אחת מהן היא דמות נקודת תצפית. מרים, בתו של מלווה כספים יהודי בעיירה קטנה במדינה דמוית ליטא, וונדה, בתו של איכר שיכור ומתעלל מאותה עיירה, ואירינה, בתו הבכורה והזנוחה של דוכס העיר הגדולה ויסניה, אשר מושאת כנגד רצונה לצאר הצעיר והיפה שנתון לשליטת שד. הסיפור עוקב אחר שלוש הנערות והתמודדותן, כל אחת בדרכה, עם הוריהן, הסביבה שלהן, ועקרון ההגינות.

העלילה משלבת מוטיבים מזרח אירופאיים, רוסיים, יהודיים, ופנטסטיים. 

## עלילה
בכפר קטן במדינה מזרח אירופאית, שבה נעשים החורפים קשים וארוכים משנה לשנה, נערה יהודייה צעירה בשם מרים, חיה עם הוריה בעוני. אביה של מרים הוא מלווה כספים שאינו מצליח בעבודתו, דבר הגוזר על המשפחה רעב ועוני. מרים מחליטה להתחיל לגבות את החובות של אביה בעצמה. היא מתגלה כמלוות כספים מוצלחת, שסוחרת בכספים שהיא מקבלת ולאחר מכן מוכרת אותם ברווח נוסף. היא מגלה בעצמה צד שלא הכירה, ומתרברבת ביכולתה להפוך כסף לזהב. הדבר מסבך אותה עם שוכניה של ממלכה המתקיימת במקביל לעולמה ואשר בה שוכן גזע הסטאריק, אשר מלכו חוטף את מרים לממלכתו על מנת שתהפוך עבורו זהב לכסף. 

## קישורים חיצוניים
*

## הערות שוליים

קטגוריה:ספרי פנטזיה
בנטלי 3 ליטר

**בנטלי 3 ליטר** (באנגלית: **Bentley 3 Litre**) היא סוג של מכונית מהודרת שיוצרה במספר תצורות: קבריולה, ספורט, סלון ומכונית מרוץ מתוצרת יצרנית הרכב הבריטית **[[בנטלי]]** אשר יוצרה בין השנים 1921–1929,

יוצרו 1,622 יחידות, מהן: 1,088 יחידות לדגם "בנטלי 3 ליטר", 513 יחידות לדגם "Speed Model", ו-18 יחידות לדגם "Super Sports". בנוסף יוצרו 3 יחידות ניסיוניות

## דגמים
* "Blue label", דגם בסיסי, (בסיס גלגלים 2,985 מ"מ (יוצר בין השנים 1921-1929), דגם ארוך - בסיס גלגלים 3,302 מ"מ (יוצר בין השנים 1923-1929)
* "Red label" (בסיס גלגלים 2,985 מ"מ, יוצר בין השנים 1924-1929)
* "Green label" (בסיס גלגלים 2,743 מ"מ, יוצר בין השנים 1924-1929)

## תצורות
* 4 מושבים - סלון
* 4 מושבים - קבריולה
* 2 מושבים - קופה קבריולה
* 2 מושבים - מכונית מרוץ

## תמונות

קובץ:1926 Bentley 3 Litre saloon by Gurney Nutting.jpg | "בנטלי 3 ליטר" - סלון, שנת 1926
קובץ:12-01-03-autostadtl-by-RalfR-08.jpg | "בנטלי 3 ליטר" 
קובץ:1923 Bentley 3-Litre tourer (31693952192).jpg | "בנטלי 3 ליטר", שנת 1923
קובץ:1924 Bentley 3 Litre 5004181246.jpg | "בנטלי 3 ליטר", שנת 1924
קובץ: Bentley 3-Litre 2-Seater Sports 1926.jpg | "בנטלי 3 ליטר" דגם ספורט, 2 מושבים, שנת 1926 
קובץ:Bentley 3-litre 2996cc March 1926.JPG | "בנטלי 3 ליטר", שנת 1926 
קובץ:Bentley 3 Litre Tourer (2) 1923 (15315799022).jpg | "בנטלי 3 ליטר", דגם "Tourer", שנת 1923 
קובץ:14-01-18-autostadt-zeithaus-RalfR-074.jpg | "בנטלי 3 ליטר"  - מבט לתא הנהג
קובץ:Bentley 3-Litre Drophead Coupe 1921.jpg | "בנטלי 3 ליטר" (דגם "Drophead Coupé"), שנת 1921
קובץ:1927 Bentley 3 litre (20248540138).jpg | "בנטלי 3 ליטר", 2 מושבים 
קובץ:Bentley 3-Litre Vanden Plas Tourer 1925.jpg | "בנטלי 3 ליטר", "Vanden Plas Tourer", שנת 1925 
קובץ:First supercharged Bentley, FR 5189.jpg | "בנטלי 3 ליטר", שנת 1924 - מכונית מרוץ 
קובץ:Paris - Retromobile 2013 - Bentley 3 Litre Super Sports - 1926 - 103.jpg | "בנטלי 3 ליטר" דגם "Super Sport", דו מושבית, שנת 1926 


## ראו גם
* בנטלי
* בנטלי ספיד 6 
* בנטלי S2

## לקריאה נוספת
* תצורות בנטלי 3 ליטר - תמונות

## קישורים חיצוניים

* 
האתר הרשמי של חברת בנטלי

## הערות שוליים

קטגוריה:מכוניות סלון
קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1921
קטגוריה:מכוניות בריטיות
3 ליטר
ליו ז'וופנג

**ליוּ זְ'ווֹפֶּנְג** (בסינית: **刘若鹏**, פיניין: **Liúruòpéng**, נולד ב-1982 או 1983) הוא מיליארדר סיני, יזם ואיש עסקים, אשר מקור עושרו העיקרי הוא התאגיד הסיני קואנג-צ'י שהקים יחד עם 5 שותפים.

## ביוגרפיה
ליו בעל תואר ראשון בהנדסה אוניברסיטת ג'גיאנג ותואר שני ודוקטורט מאוניברסיטת דיוק. 

בזמן לימודי הדוקטורט שלו באוניברסיטת דיוק, ליו לכאורה גנב קניין רוחני ממעבדה במימון של מחלקת ההגנה של ארצות הברית והעביר אותו לחוקרים סינים, אשר בסופו של דבר הביאה להוצאתו מקבוצת המחקר של דייוויד סמית' באוניברסיטה. ליו נחקר על ידי ה-FBI, אבל בסופו של דבר לא הואשם. האירוע היה השראה לספר על ידי ProPublica שערך דניאל גולדן "*בתי ספר ריגול: איך ה-CIA, ה-FBI, ומודיעין זר בחשאי מנצלים את אוניברסיטאות אמריקה"*.

ב-2015, ליו קנה את מניות השליטה ב"Martin Aircraft Company" הניו זילנדית, המפתחת ומייצרת את מתקן הריחוף Martin Jetpack.

הוא נשיא מכון קואנג-צ'י לטכנולוגיה מתקדמת שבשנזן ויו"ר חברת "KuangChi Science" הרשומה בהונג קונג.

ליו גר בשנזן, סין.

## הערות שוליים

קטגוריה:מיליארדרים סינים
קטגוריה:מייסדי חברות טכנולוגיה סינים
קטגוריה:בוגרי אוניברסיטת דיוק
קטגוריה:סינים שנולדו ב-1983
מקרוני עם גבינה

**מקרוני עם גבינה **היא מנה ממוצא אמריקאי, המכילה מקרוני (או פסטה אחרת) מבושל ורוטב גבינה, בדרך כלל צ'דר, ויכולה לשלב מרכיבים אחרים כמו בשר, ירקות ופירורי לחם. המנה מכונה: "Mac and cheese", קיצור של: "Macaroni and cheese" בארצות הברית ובקנדה.

במקור, מקרוני עם גבינה הייתה פשטידה אפויה בתנור; אך ניתן להכין את המנה במחבת או באמצעות שימוש באריזה מוכנה. נהוג לשים את הגבינה בתוך רוטב בשאמל כדי ליצור רוטב מורניי, אותו מוסיפים לפסטה. בארצות הברית, פסטה עם גבינה נחשבת כאוכל מנחם.
ממוזער|מאפה מקרוני עם גבינה
[ממוזער|מקרוני וגבינה [פיצה|, פיצה]]

## קישורים חיצוניים

* היסטוריה של המנה מקרוני עם גבינה, בפרשנות רשת הרדיו הציבורית של ארצות הברית.

## הערות שוליים

קטגוריה:המטבח האמריקאי
קטגוריה:המטבח הקנדי
קטגוריה:מאכלי גבינה
קטגוריה:המטבח האנגלי
קטגוריה:מאכלים לאומיים
איילין ריגין

**איילין ריגין** (באנגלית: **Aileen Riggin**; 2 במאי 1906, ניופורט, ארצות הברית – 17 באוקטובר 2002, הונולולו, הוואי) הייתה שחיינית וקופצת למים אמריקאית, אלופה אולימפית בקפיצה למים (אנטוורפן 1920).

## ביוגרפיה
ריגין נולדה בניופורט רוד איילנד, גדלה בניו יורק סיטי ועסקה בשחייה תחרותית מגיל צעיר. בשנת 1919, גילתה כי בשנת 1920, אולימפיאדת אנטוורפן תאפשר לראשונה לנשים להתחרות בקפיצה למים. ריגין החלה להתאמן, אולם משלחת ארצות הברית סרבה תחילה לשלוח נשים לתחרות זו בטענה כי ענף זה אינו מתאים לנשים משום שהן עדינות. ריגין לבסוף התקבלה למשלחת אולם התמודדה עם התנגדויות נוספות להשתתפותה עקב גילה הצעיר. הוועד האולימפי האמריקאי  סבר כי ריגין ועמיתתה לנבחרת, הלן ויינרייט , בנות ה-14 צעירות מידי כדי לייצג את ארצות הברית, אולם מאמן איגוד השחייה האמריקאי לנשים שכנע את פקידי הוועד האולימפי האמריקאי כי שתיהן לא יביכו את ארצות הברית, ולבסוף הותר להן להתחרות.

### אלופה אולימפית
באולימפיאדת אנטוורפן (1920), זכתה במדליית זהב בקפיצה למים ובכך הפכה לאישה הראשונה בהיסטוריה שזכתה במדליית זהב אולימפית בקפיצה למים, וכן לאדם הצעיר ביותר בזמנו שזכה באליפות אולימפית (בשנת 1936, הקופצת למים מרג'ורי גסטרינג  זכתה בגיל 13.5 במדליית זהב אולימפית באולימפיאדת ברלין). ארבע שנים לאחר מכן, באולימפיאדת פריז, זכתה במדליית כסף בקפיצה למים ובמדליית ארד במשחה ל-100 מטר גב. בכך הפכה ריגין לאדם הראשון בהיסטוריה שזכה במדליה אולימפית גם בענף הקפיצה למים וגם בענף השחייה. כמו כן, היא האדם האמריקאי היחיד בהיסטוריה להתחרות בשני ענפי ספורט אולימפיים אלו.

בתחילת שנות העשרים, השתתפה בסרטי הדרכה לשחייה. בשנת 1925, פרשה מהספורט החובבני, הפכה למקצוענית והשתתפה בתצוגות קפיצה למים ברחבי העולם. מאוחר יותר, הפכה לעיתונאית ספורט. בשנת 1991, קבעה שישה שיאי עולם בשחייה בסגנון חופשי ובשחייה בסגנון גב בקטגוריית הגיל שלה (85-89).

## הוקרה
בשנת 1967, נבחרה להיכלל בהיכל התהילה הבינלאומי של השחייה .

## קישורים חיצוניים

* 

## הערות שוליים

קטגוריה:אמריקאים ילידי רוד איילנד
קטגוריה:ניופורט (רוד איילנד): אישים
קטגוריה:זוכות מדליית ארד אולימפית אמריקאיות: שחייה
קטגוריה:קופצות למים אמריקאיות
קטגוריה:קופצים למים אמריקאים
קטגוריה:שחייניות באולימפיאדת פריז (1924)
קטגוריה:אלופים אולימפיים אמריקאים: קפיצה למים
קטגוריה:אלופות אולימפיות מארצות הברית
קטגוריה:זוכות מדליית כסף אולימפית מארצות הברית
קטגוריה:עיתונאי ספורט
קטגוריה:תקשורת ספורט בארצות הברית
קטגוריה:בעלות טור אמריקאיות
קטגוריה:שיאניות עולם אמריקאיות: שחייה
קטגוריה:ארצות הברית: אישים בספורט
קטגוריה:משתתפות אולימפיאדת אנטוורפן (1920)
קטגוריה:אלופות אולימפיות: קפיצה למים
קטגוריה:זוכות מדליית כסף אולימפית: קפיצה למים
קטגוריה:רוד איילנד: שחיינים
קטגוריה:אמריקאיות שנולדו ב-1906
קטגוריה:אמריקאים שנולדו ב-1906
קטגוריה:אמריקאיות שנפטרו ב-2002
קטגוריה:אמריקאים שנפטרו ב-2002
אלנה לוונטל

**אלנה לוונטל** (באיטלקית: **Elena Loewenthal**; נולדה בטורינו, ב-22 בינואר 1960) היא סופרת, מתרגמת מעברית לאיטלקית, מרצה באוניברסיטה, פובליציסטית ודיפלומטית יהודיה איטלקייה.

## קורות חיים
לוונטל היא בוגרת אוניברסיטת טורינו ב-1983, שם למדה ספרות עברית ותרגום. לוונטל כתבה ספרים, תרגמה טקסטים רבים מעברית, פרסמה מאמרים בעיתון לה סטמפה מטורינו, העבירה קורס של תרבות יהודית במכון האוניברסיטאי ללימודים גבוהים בפאביה ובשנים 2015 - 2017 הייתה נספחת תרבות בשגרירות איטליה בישראל.

התרגומים מעברית ממוקדים בסופרים ישראלים בולטים ובהם: עמוס עוז (13 תרגומים), דויד גרוסמן (6 תרגומים), מאיר שלו (9 תרגומים), יורם קניוק (4 תרגומים), אהרן אפלפלד (4 תרגומים), יעקב שבתאי (3 תרגומים), יהושע קנז (3 תרגומים) ועוד.

## יצירותיה
ספריה של לוונטל מרוכזים סביב היהדות, ישראל והתרבות היהודית וכוללים גם ספרי בישול.
* 1989 Favole della tradizione ebraica (המשלים במסורת העברית).
* 1995 Figli di Sara e Abramo (בני שרה ואברהם).
* 1996 Gli ebrei questi sconosciuti. Le parole per saperne di più
* 1996 I bottoni del Signor Montefiore e altre storie ebraiche
* Ebraismo. Storia, dottrina, diffusione 1998
* Buon appetito, Elia! Manuale di cucina ebraica 1998 (בתיאבון אליה! מדריך למטבח העברי).
* 2000 Cucina ebraica (המטבח העברי) יחד עם רוברטה אנאו.
* 2002 Il bar-mitzvà (הבר מצווה) יחד עם ג'וספה לאראס ומוני עובדיה.
* 2002 L'Ebraismo spiegato ai miei figli
* 2002 Gli ebrei questi sconosciuti. Le parole per saperne di più
* 2002 Lo strappo nell'anima
* 2003 Lettera gli amici non ebrei. La colpa di Israele
* 2004 Attese
* 2005 Quando i pensieri presero la parola
* 2005 La nascita nella tradizione ebraica (לידה במסורת העברית).
* 2006 Dimenticami
* 2007 Scrivere di sé. Identità ebraiche allo specchio
* 2007 Eva e le altre. Letture bibliche al femminile (חווה והאחרות. ספרות תנ"כית על נשים).
* 2008 Conta le stelle, se puoi
* 2009 Tel Aviv. La città che non vuole invecchiare
* 2010 Una giornata al monte dei pegni
* 2011 Un'aringa in paradiso
* 2011 La vita è una prova d'orchestra
* 2012 Il mio piatto forte. La cucina ai tempi di Facebook
* 2012 Vita
* 2013 La lenta nevicata dei giorni
* 2014 Contro il Ziua Internațională de Comemorare a Victimelor Holocaustului Giorno della Memoria
* 2015 Lo specchio coperto. Diario di un lutto

## פרסים
* 1997 הספר I bottoni del signor Montefiore e altre storie ebraiche זכה בפרס אנדרסן.
* 2008 התרגום לאיטלקית בשם La vita fa rima con la morte זכה בפרס "פרוצ'ידה - האי של ארתורו - אלזה מורנטה".

## קישורים חיצוניים

* 

## הערות שוליים

קטגוריה:בוגרי אוניברסיטת טורינו
קטגוריה:סופרות איטלקיות
קטגוריה:סופרות יהודיות
קטגוריה:סופרים יהודים
קטגוריה:מתרגמים יהודים איטלקים
קטגוריה:מתרגמות יהודיות
קטגוריה:פובליציסטים איטלקים
קטגוריה:פובליציסטים יהודים
קטגוריה:דיפלומטים איטלקים
קטגוריה:דיפלומטים יהודים
קטגוריה:סופרים יהודים איטלקים
קטגוריה:איטלקיות שנולדו ב-1960
קטגוריה:איטלקים שנולדו ב-1960
Lecoy

**Lecoy** היא מכונית קלה פתוחה אשר הוגדרה כסייקלקאר, מתוצרת **The Warren Lambert Engineering Company**, (קרוי גם: **the Lambert Engineering Co Ltd**) הבריטית אשר יוצרה בין השנים 1921–1922.

מקום מושב היצרן "The Warren Lambert Engineering Company" היה בהארוו, לונדון  בלונדון.

מנכ"ל החברה היה ארתור וורן למברט.

## Lecoy
* דגם קבריולה
* 2 מושבים
* 4 גלגלים
* מנוע 2V צילינדרים
* מנוע קירור אוויר מתוצרת "Blackburne (motorcycles)"  (אלטרנטיבית מנוע מתוצרת "JA Prestwich Industries" )
* מחיר היחידה עמד על 185 שטרלינג

## ראו גם
* "Warren-Lambert" 

## לקריאה נוספת
* דגמי מכוניות שיוצרו בין השנים 1913–1914 על ידי "The Warren Lambert Engineering Company "

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1921
קטגוריה:מכוניות בריטיות
לוקאס טוריירה

**לוקאס סבסטיאן טוריירה די פאסקווה** (בספרדית: **Lucas Sebastián Torreira Di Pascua**; נולד ב-11 בפברואר 1996) הוא כדורגלן אורוגוואי המשחק בעמדת הקשר האחורי בגלאטסראיי מליגת העל הטורקית ובנבחרת אורוגוואי.

## קריירת מועדונים
### תחילת הקריירה ומעבר לאיטליה
לוקאס טוריירה נולד בעיר פראי בנטוס שבמערב אורווגואי. כנער הוא שיחק במועדון המקומי 18 דה חוליו. ב-2013 הצטרף טוריירה למועדון מונטיבידאו וונדררס. באותה שנה טוריירה עזב לאיטליה כדי להצטרף למחלקת הנוער של פסקארה.

בעונת 2014/2015 טוריירה קודם לקבוצה הבוגרת של פסקארה. את הופעת הבכורה שלו בקבוצה הוא ערך ב־16 במאי 2015, הוא המשיך לשחק לקראת סוף העונה וערך ארבע הופעות נוספות במדי פסקארה שנכשלה לעלות לסרייה א'.

ב-1 ביולי 2015 חתם טוריירה בסמפדוריה מהסרייה א' תמורת כ-1.5 מיליון אירו. טוריירה לא שיחק בסמפדוריה באותה עונה והוא הושאל חזרה לפסקארה.

בעונת 2015/2016 טוריירה היה אחד השחקנים החשובים בפסקארה תחת המאמן מאסימו אודו, באותה עונה הוא כבש ארבעה שערים בסרייה ב' ועזר לפסקארה להשיג את הכרטיס לסרייה א'.

בעונת 2016/2017 חזר טוריירה לסמפדוריה. הוא ערך את הופעת הבכורה שלו בקבוצה במחזור הראשון מול אמפולי. באותה עונה הוא היה שחקן הרכב ושחקן חשוב בקישור של הקבוצה. בעונת 2017/2018 טוריירה היה חלק חשוב מאוד מעונה טובה של סמפדוריה, הוא כבש 4 שערים בסרייה א' והקבוצה סיימה במקום העשירי בפעם השנייה ברציפות.

### ארסנל
לאחר היכולת הטובה שהציג טוריירה בסמפדוריה ובמונדיאל 2018, טוריירה חתם ב-10 ביולי 2018 בארסנל מהפרמייר ליג תמורת 26 מיליון ליש"ט

ב-6 באוקטובר 2020 הושאל לעונה אחת לאתלטיקו מדריד.

ב-25 באוגוסט 2021 חזר לאיטליה והושאל לפיורנטינה.

### גלאטסראיי
ב-8 באוגוסט 2022 חתם לארבע שנים בגלאטסראיי.

## קריירה בינלאומית
טוריירה ערך את הבכורה שלו במדי נבחרת אורווגואי במרץ 2018 בניצחון 0–2 על צ'כיה במסגרת גביע סין.

בעקבות היכולת הטובה שלו בעונת 2017/2018, טוריירה נכלל בסגל של אורוגוואי למונדיאל 2018. בשני המשחקים הראשונים של שלב הבתים הוא נכנס כמחליף. במשחק האחרון של שלב הבתים שבו אורוגוואי ניצחה את נבחרת רוסיה טוריירה פתח בהרכב ושיחק 90 דקות. בשלבי הנוקאאוט הוא קיבל את המקום בהרכב מהמאמן אוסקר טבארס ושיחק 90 דקות בניצחון בשמינית הגמר מול פורטוגל ובהפסד של אורוגוואי לצרפת ברבע הגמר.

נכלל בסגל נבחרת אורוגוואי בטורניר מונדיאל 2022.

## תארים
;ארסנל
* גביע אנגלי: 2018/2019

;אתלטיקו מדריד
* אליפות ספרד: 2020/2021

;גלאטסראיי
* אליפות טורקיה: 2022/2023

## קישורים חיצוניים

* פרופיל, באתר WhoScored
* 

## הערות שוליים

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:פראי בנטוס: כדורגלנים
קטגוריה:כדורגלני פסקארה
קטגוריה:כדורגלני סמפדוריה
קטגוריה:כדורגלני ארסנל
קטגוריה:כדורגלני אתלטיקו מדריד
קטגוריה:כדורגלני פיורנטינה
קטגוריה:כדורגלני גלאטסראיי
קטגוריה:כדורגלני נבחרת אורוגוואי
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:ספורטאים אורוגוואים באיטליה
קטגוריה:ספורטאים אורוגוואים באנגליה
קטגוריה:ספורטאים אורוגוואים בספרד
קטגוריה:ספורטאים זרים בטורקיה
קטגוריה:אורוגוואים שנולדו ב-1996
גל השרפות ביוון (2018)

**גל השריפות ביוון** התחולל בימים 23 עד 26 ביולי 2018 במחוז אטיקה שבדרום מזרח המדינה, שבו מצויה גם בירת המדינה אתונה. עד ל-31 ביולי נמנו עקב השריפות 92 הרוגים ו-25 נעדרים. 187 בני אדם נפצעו.

זהו אסון הטבע החמור ביותר ביוון מאז גל השריפות ב-2007 , שגבה את חייהם של 84 איש וגל השריפות השני הקטלני ביותר במאה ה-21 אחרי שריפות היער של השבת השחורה.

## השרפות
בצהרי ה-23 ביולי פרצה שרפת חורש ליד העיירה קינטה, כ-40 קילומטר ממערב לאתונה. שעות ספורות לאחר מכן פרצה שרפה שנייה ליד העיר פנטלי, כעשרה קילומטרים מצפון מזרח לאתונה. רוחות עזות שהגיעו למהירויות של עד 124 קילומטר לשעה הביאו להתפשטות מהירה של האש. ליד קינטה עלו באש בתים, וליד פנטלי התפשטה האש מזרחה עד לחוף הים ופגעה בכפר מאטי וסביבתו. בתים ומכוניות במספר רב עלו באש ואנשים נלכדו בתוכם בטרם הושגה שליטה על האש באותו מוקד. במאטי נמצאו ליד הים גופות 26 אנשים שנלכדו באש. כלי שיט אספו מן החוף מאות אנשים שנמלטו מהלהבות. עשרה נספו כאשר סירה שהיו עליה התהפכה בים. בסך הכל פונו או חולצו כ-700 איש ולמעלה מאלף מבנים נפגעו מהאש.

יוון הפעילה את כל מטוסי הכיבוי שברשותה ופרסה 250 כבאיות וכ-600 כבאים. ראש ממשלת יוון אלכסיס ציפראס הכריז על מצב חירום במחוז אטיקה. כיבוי השריפות הסתיים ב-26 ביולי.

ראש הממשלה הכריז על שלושה ימי אבל לאומי. הדגלים בפרלמנט היווני ובאקרופוליס הורדו לחצי התורן, וכך גם הדגלים במטה הנציבות האירופית בבריסל.

## סיוע בינלאומי
יוון פנתה בבקשת עזרה ממדינות זרות באמצעות מכניזם ההגנה האזרחית של האיחוד האירופי . המכניזם תיאם את העברת הסיוע ממדינות באיחוד האירופי.

עשרים ושש מדינות נענו והציעו סיוע או סיפקו אותו:
*קרואטיה, איטליה, ישראל, רומניה וספרד שיגרו ליוון מטוסים לכיבוי אש
*קפריסין שלחה ליוון כבאיות וכבאים. כבאים נוספים הגיעו מפולין
*ארצות הברית שיגרה ליוון כלי טיס בלתי מאוישים לשם מעקב אחרי התפתחות השרפות
*אלבניה, מקדוניה וקפריסין העבירו סיוע כספי ליוון
*מדינות נוספות שהציעו סיוע היו טורקיה, סרביה, מונטנגרו, מלטה, בולגריה, גאורגיה, ארמניה, הונגריה, אוסטריה, צ'כיה, שווייץ, צרפת, גרמניה, פורטוגל, רוסיה ואוסטרליה.

## קישורים חיצוניים

* 
* 
* Greece wildfires: Dozens dead in Attica region, באתר חדשות ה-BBC, 24 ביולי 2018. תאריך כניסה: 26 ביולי 2018

## הערות שוליים

קטגוריה:שרפות יער
קטגוריה:יוון: העת החדשה
קטגוריה:אסונות טבע ב-2018
קטגוריה:יוון: אסונות
קטגוריה:אירופה: שרפות
קטגוריה:2018 באירופה
יחסי אקוודור–רוסיה

**יחסי אקוודור–רוסיה** הם יחסי החוץ שבין **[[אקוודור|רפובליקת אקוודור]]** לבין **[[רוסיה|הפדרציה הרוסית]]**.

## סקירה כללית
היחסים הדיפלומטיים בין ברית המועצות לבין אקוודור כוונו רשמית ב-16 ביוני 1945. חילופי השגרירויות התקיימו ב-25 במאי 1970. בדצמבר 1991 ממשלת אקוודור הכירה בפדרציה הרוסית כיורשת של ברית המועצות. כמו כן, אקוודור הייתה אחת מהמדינות היחידות שהציעו לאדוארד סנודן מקלט מדיני בזמן שהיה בנמל התעופה הבינלאומי שרמטייבו.

אקוודור מיוצגת ברוסיה על ידי שגרירות שהיא מחזיקה במוסקבה. רוסיה מיוצגת באקוודור על ידי שגרירות שהיא מחזיקה בקיטו.

## יחסים כלכליים

## קישורים חיצוניים

* יחסי המדינות, באתר השגרירות הרוסית באקוודור

## הערות שוליים

קטגוריה:ערכים ללא קטגוריות פיזיות - יחסי חוץ